Estijos geležinkeliai|  |
| Originalus pavadinimas | est. *Eesti Raudtee* |
| Forma | AB |
| Prekybos simbolis | EVR |
| Įkurta | 1918 m. |
| Centrinė būstinė | Telliskivi 60/2,15073 Talinas |
| Aptarnaujama teritorija |  Estija |
| Svarbiausi darbuotojai | CEO Kaido Zimmermann |
| Paslaugos | Geležinkelių operavimas, krovinių gabenimas |
| Savininkas (-ai) | Estijos Respublika |
| Darbuotojų | 672 (2020) |
| Tinklalapis | EVR.ee |

Estijos geležinkeliai (mėlynai)
Talino-Baltijos geležinkelio stotis (2020)
Keleivinis traukinys Tartu (2021)
**Estijos geležinkeliai** – didžiausia Estijos geležinkelių bendrovė.

Istorija
--------

1870 m. lapkričio 5 d. Estijos geležinkeliais pajudėjo pirmas traukinys. Atidarytas judėjimas linijoje Paldiskis-Talinas-Narva-Gatčina. Tais pačiais metais ruožas sujungtas su Peterburgo-Varšuvos geležinkeliu.

1877 m. iš Tapa išvyko pirmas traukinys į Tartų, 1887 m. tapo įmanoma pratęsti savo kelionę iki Valgos, kur geležinkeliai jungdavosi su Rygos-Pskovo linija. 1896 metais buvo pastatytas pirmas siauros vežės (750 mm) geležinkelis nuo Valgos iki Piarnu, o sekančias metai buvo atidrytas Mõisaküla – Viljandi ruožas, o iš tenais geležinkeliai tęsėsi per Paide į Talino uostą. Nuolatinis judėjimas tarp šių miestų prasidėjo nuo 1901 metų.

Savarankiška bendrovė (EVR) buvo paskelbta 1918 metais. 1931 metais buvo pastatytas plačios vežės geležinkelis Tartu-Petseri. 1940 metais Estijos Geležinkeliai buvo pajungti į TSRS geležinkelių tinklą. Tais metai Estijos Geležinkeliams priklausančių kelių ilgis sudarė 1447 km, iš jų 772 km buvo plačios vežės ir 675 – siauros vežės geležinkeliai.

1992 m. sausio 1 d. įregistruota valstybinė akcinė bendrovė „Eesti Raudtee" tapo šalies geležinkelių operatoriumi. Tais pačais metais buvo atstatyta narystė Tarptautinėje Geležinkelių Sąjungoje (UIC), EVR įstojo į OSŽD. 2001 m. rugpjūčio 31 d. 66% bendrovės turto po privatizacijos parduota firmai Baltic Rail Services (BRS).

2007 m. sausio 9 d. geležinkeliai nacionalizuoti, EVR išpirkta valstybės nuosavybėn.

Infrastruktūra
--------------

### Keliai ir statiniai

Bendrovei priklauso 691 km 1520 mm vėžės kelių, iš jų 132 km – elektrifikuoti.

### Riedmenys

Bendrovei priklauso:

* 26 ČME3 manevriniai lokomotyvai
* 4 2TE116 lokomotyvai
* 56 GE C36-7i lokomotyvai
* 19 GE C30-7Ai lokomotyvų

Be to EVR naudoja kelias geležinkelio priežiūros ir smulkaus remonto mašinas, drezinas DGKu ir t. t.

* GE30 lokomotyvasGE30 lokomotyvas
* Tapa geležinkelio stotisTapa geležinkelio stotis
* Traukinys Talinas-TartuTraukinys Talinas-Tartu

Struktūra ir valdymas
---------------------

Aukščiausiu bendrovės organu laikomas Bendras Susirinkimas, kuriam pavaldi Bendrovės Taryba. EVR Valdybos pirmininkas (nuo 2007 m. Sausio 12 d. – Kaido Simmermann) ir Vidaus Audito skyrius yra pavaldus tik Tarybai.

Valdybos pirmininkas dirba su 3 Valdybos nariais, atsakingais už Teisinius klausimus, Finansus ir Rinkotyrą. Tiesiogiai Valdybos pirmininkui yra pavaldus 6 departamentų direktoriai – Infrastruktūros valdymo, Transporto, Personalo valdymo, Infotechnologijų, Riedmenų priežiūros, Apsaugos ir Eismo saugumo.

Riedmenų priežiūros departamentui pavaldūs ir Tapa Depai.

Taip pat skaitykite
-------------------

* Geležinkelių transportas Estijoje

Šaltiniai
---------

1. ↑   Archyvuota kopija 2021-12-07 iš Wayback Machine projekto.


|  |  |  |  |
| --- | --- | --- | --- |
| 

| Ž • A • RBaltijos valstybių geležinkeliai |
| --- |
|  |
| 
 Lietuva Lietuvos geležinkeliai **·**  Latvija Latvijos geležinkeliai **·**  Estija Estijos geležinkeliai  |

 |